VEGA præsenterer

**Alcoholic Faith Mission fester med vennerne i VEGA**

*Det danske indiepop-band Alcoholic Faith Mission indtager lørdag den 5. april Lille VEGA med vennerne i Copenhagen Collaboration. Det bliver en aften med. Cody, Sleep Party People (m.fl.) samt support i form af Stærosaurus + Monkey Cup Dress.*

**Kollektiv koncertoplevelse**

Efter en lille pause er der nyt fra det danske indiepop-band [Alcoholic Faith Mission](http://www.alcoholicfaithmission.com/) - et opsamlingsalbum, nyt materiale og en weekendturné, der bringer dem forbi Lille VEGA. For at fejre de kommende udgivelser tager bandet vennerne fra musikkollektivet Copenhagen Collaboration med på turné. Se kollektivet spille et cover af Band of Horses’ ”Funeral” [her](http://www.youtube.com/watch?v=Prygavm2iFc). Til begge koncerter vil Monkey Cup Dress og Stærosaurus fra kollektivet spille support, inden Alcoholic Faith Mission indtager scenen i en helt ny – og specielt til lejligheden – formation featuring kollektiv-medlemmer fra bl.a. CODY og Sleep Party People.

»Vi har ikke været samlet som Copenhagen Collaboration siden Roskilde Festival i 2012, så det bliver fantastisk at stå på scenen med så mange dygtige og rare musikere igen«, lyder det fra forsanger Kristine Permild, og multiinstrumentalist Anders Hjort tilføjer: »Vi glæder os helt vildt til at komme ud og spille i Danmark igen – det er lang tid siden«.

**Nyt spændende pladeselskab**

Deres kantede og eksperimenterede musik bliver nu udgivet på det velrenommerede tyske selskab Haldern Pop Recordings (Wildbirds & Peacedrums, William Fitzsimmons, Honig m.fl.). Dagen inden deres koncert i VEGA udgiver Alcoholic Faith Mission albummet *We Stop The World From Falling Apart*, der indeholder remakes af numre fra bandets tidligere fire udgivelser.

De 12 numre på albummet er blevet bearbejdet sammen med Brian Batz (Sleep Party People, Scarlet Chives) for at finde frem til, hvad Alcoholic Faith Mission er i dag.

Bandet har længe ønsket at gennemgå en sådan proces, da de efter at have spillet sangene hundredvis af gange live har fået et andet liv end på de forskellige albums. Bandet arbejder også pt. hårdt på at skrive nyt materiale til deres femte studiealbum.

**Udlandet før hjemlandet**   
Alcoholic Faith Mission satsede fra start på at slå igennem i udlandet, da de ikke var sikre på, at deres til tider udfordrende musik ville falde i de danske anmeldernes smag. Det har deres musik dog gjort i bl.a. USA og England; Lou Reed er selverklæret fan og det samme er singer/songwriteren Kathleen Edwards og den engelske avis The Independent har ikke holdt sig tilbage på stjernefronten, når det kommer til anmeldelser af Alcoholic Faith Missions musik.

**Fakta om koncerten**   
Alcoholic Faith Mission   
Lørdag den 5. april kl. 21.00   
Lille VEGA, Enghavevej 40, 1674 Kbh. V  
130 kr. + gebyr   
Billetter kan købes via VEGAs hjemmeside og Billetnet.